Rikunarita-ORG/Wikinium huggingface dataset:
# Թակեր Կարլսոն[խմբագրել | խմբագրել կոդը]

| Թակեր Կարլսոն
անգլ.՝ Tucker Carlson |
| --- |
|  |
| Ծնվել է | մայիսի 16, 1969(1969-05-16) (57 տարեկան) |
| Ծննդավայր | Սան Ֆրանցիսկո, Կալիֆոռնիա, ԱՄՆ |
| Քաղաքացիություն |  ԱՄՆ |
| Ազգություն | շվեդական ծագումով ամերիկացի |
| Կրոն | Եպիսկոպոսյան եկեղեցի |
| Կրթություն | Trinity College?, La Jolla Country Day School?, Սուրբ Գևորգի դպրոց (1987) և Ուիլյամ Ֆլոյդի ավագ դպրոց |
| Երկեր | Crossfire?, Tucker Carlson Tonight?, Politicians, Partisans, and Parasites?, Ship of Fools?, The Long Slide? և The Tucker Carlson Show? |
| Մասնագիտություն | հեռուստամեկնաբան, սյունակագիր, հեռուստահաղորդավար, լրագրող, հեռուստալրագրող, պոդքաստեր և գլխավոր խմբագիր |
| Աշխատատու | CNN, PBS, MS NOW, Fox News Channel և The Daily Caller? |
| Ծնողներ | հայր՝ Dick Carlson?, մայր՝ Lisa McNear? |
| Կուսակցություն | ԱՄՆ Հանրապետական կուսակցություն և Դեմոկրատական կուսակցություն |
| Պարգևներ և մրցանակներ | Թայմ 100 և Salvatori Prize for American Citizenship? |
| 🌐 | tuckercarlson.com |
|  Tucker Carlson Վիքիպահեստում |

**Թակեր Կարլսոն** (անգլ.՝ Tucker Carlson մայիսի 16, 1969(1969-05-16), Սան Ֆրանցիսկո, Կալիֆոռնիա, ԱՄՆ), ամերիկացի քաղաքական մեկնաբան։ Fox News-ում վարում է իր Tonight Carlson Tucker հաղորդումը։ Նա նաև The Daily Caller լրատվական կայքի ստեղծողն ու նախկին գլխավոր խմբագիրն է։

## Կենսագրություն

Թակեր Կարլսոնը ծնվել է Սան Ֆրանցիսկոյում, Կալիֆորնիա նահանգում, ընտանիքի ավագ որդին է։ Նրա հայրը՝ Ռիչարդ Կարլսոնը, Սեյշելներում ԱՄՆ դեսպանն էր։ Դպրոցն ավարտելուց հետո նա ընդունվեց Թրինիտի քոլեջ, Կոնեկտիկուտ։ Նա ամուսնացել է Սյուզան Էնդրյուսի հետ, զույգը ունի չորս երեխա՝ երեք դուստր և մեկ որդի։ Նա Եպիսկոպոսաց եկեղեցու անդամ է։

## Քաղաքական հայացքներ

### Կլիմայի փոփոխություն

Ըստ Կարլսոնի, ամբողջովին անհայտ է այն հարցը, թե որքանով է մարդկային գործունեությունը նպաստում կլիմայի փոփոխությանը։

## Մատենագրություն

2013 թվականին Կարլսոնը հրատարակեց իր ինքնակենսագրական գիրքը՝ «*Քաղաքագետներ, կուսակցականներ և մակաբույծներ. Իմ արկածները կաբելային հեռուստատեսության նորություններում»:* Այս գրքի հիմնական խոստովանություններից մեկը Կարլսոնի պատմությունն էր բռնաբարության կեղծ մեղադրանքի մասին, այն կնոջից, որին նա կյանքում չի հանդիպել։ Նրա խոսքով՝ այս միջադեպը շատ դրամատիկ էր իր համար։

2018 թվականին լույս տեսավ Կարլսոնի երկրորդ գիրքը՝ *«Ship of Fools: How a Selfish Ruling Class Is Bringing America to the Brink of Revolution»*: Գիրքը գլխավորեց Նյու Յորք Թայմսի բեսթսելերների ցուցակը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թակեր Կարլսոն» հոդվածին։ |
# Ջոն Քերի[խմբագրել | խմբագրել կոդը]

|  |
| --- |
|  |
| **Ջոն Ֆորբս Քերի** |
| *John Forbes Kerry* |
|  |
|  |
| **ԱՄՆ-ի Պետական քարտուղար** |
| Ստանձնեց պաշտոնը՝ | փետրվարի 1, 2013 |
| Կուսակցություն՝ | Դեմոկրատ |
| Նախորդող՝ | Հիլարի Քլինթոն |
| Ծննդյան օր՝ | դեկտեմբերի 11, 1943(1943-12-11)[…] (82 տարեկան) |
| Ծննդավայր՝ | Ավրորա, Կոլորադո |
| Ամուսին ՝ | Ջուլիա Թորն և Թերեզա Հեյնց Քերի |
| Երեխաներ՝ | Alexandra Kerry? և Վանեսա Քերի |
| Հայր՝ | Ռիչարդ Ջոն Քերի |
| Մայր՝ | Ռոզմարի Ֆորբս Քերի |
| Պարգևներ՝ |       Օտտո Հանի անվան խաղաղության մեդալ և Global Citizen Awards? |
|  |

**Ջոն Ֆորբս Քերի** (անգլ.՝ John Forbes Kerry, ծնվ. դեկտեմբերի 11, 1943(1943-12-11)[…], Ավրորա, Կոլորադո), ամերիկացի քաղաքական գործիչ ԱՄՆ պետքարտուղար։ Նա եղել է Միացյալ Նահանգների Սենատի անդամ, Միջազգային հարաբերությունների կոմիտեի նախագահ։ Քերին եղել է ԱՄՆ նախագահի թեկնածու Դեմոկրատական կուսակցությունից 2004 թվականի նախագահական ընտրություններում, որի ժամանակ պարտվել է Ջորջ Ու. Բուշին։

Քերին ծնվել է Կոլորադո նահանգի Օրորա քաղաքում և սովորել է Մասաչուսեթսի և Նյու Հեմփշիր գիշերօթիկ դպրոցներում։ Նա ավարտել է Եյլի համալսարանը 1966 թվականին քաղաքագետի որակավորմամբ։ Քերին 1966 թվականին ընդգրկվել է ռամածովային պահեստազորում և 1968-1969 թվականներին չորս ամսով գործուղվել է Հարավային Վիետնամ, որպես արագ մոտորանավակի ղեկավար-սպա։ Այս ծառայության համար նրան շնորհվել է Արծաթե աստղ մեդալ, Բրոնզե աստղ մեդալ և երեք հատ Պուրպուրային սիրտ մեդալ։ Ծառայությունից վերադառնալուց հետո Քերին միացավ Վիետնամի հակապատերազմական վետերանների միությանը, որտեղ նա ծառայեց որպես հրապարակախոս և քարոզում էր հակապատերազմական սկզբունքներ ուղղված Վիետնամական պատերազմին։ Նա մասնակցեց Ֆուլբրայթի լսումներին մինչև Սենատի միջազգային հարաբերությունների կոմիտեի անդամ դառնալը, և գտնում էր, ԱՄՆ-ը Վիետնամում պատերազմական հանցագործություններ է գործել։

Բոստոնի իրավաբանական քոլեջի կողմից գիտությունների դոկտորի կոչում ստանալուց հետո Քերին աշխատեց որպես տարածքային դատախազի օգնական։ Նա ծառայել է որպես Մասաչուսեթսի Լեյտենանտ-նահանգապետ Միքայել Դուկակիսի ժամանակ 1983-ից 1985 թվականներին։ Նա կարողացավ հաղթել սենատորի ընտրություններում և դարձավ սենատոր մյուս տարվա հունվարից։ Միջազգային հարաբերությունների կոմիտեում նա նշանակեց մի շարք լսումներ, որոնց հիմնական թեման էր Իրանի դեմ պատժամիջոցները։ Քերին վերընտրվեց ևս 4 անգամ՝ 1990, 1996, 2002 և 2008 թվականներին։ 2002 թվականին Քերին կողմ քվեարկեց Նախագահին լիազորություն տալու Սադամ Հուսեյնի ռեժիմը տապալելու համար, սակայն զգուշացրեց, որ նախքան պատերազմի մեջ մտնելը պետք է սպառել բոլոր դիվանագիտական ջանքերը։

2004 թվականի նախագահական ընտրությունների քարոզարշավի ժամանակ, Քերին քննադատեց Ջորջ Ու. Բուշ-ին Իրաքյան պատերազմի համար։ Նա և նրա փոխնախագահի թեկնածու սենատոր Ջոն Էդվարդսը պարտվեցին ընտրություններում։ Քերին դարձավ Միջազգային հարաբերությունների կոմիտեի նախագահ 2009 թվականին։ 2013 թվականին Քերին Բարաք Օբամայի կողմից ներկայացվեց որպես հաջորդ պետքարտուղար, ով փոխարինեց Հիլարի Քլինտոնին և հաստատվեց Սենատի կողմից 2013 թվականի հունվարի 29-ին։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջոն Քերի» հոդվածին։ |
# Ավրորա (դիցաբանություն)[խմբագրել | խմբագրել կոդը]

| Ավրորա  |
| --- |
|  |
| Տեսակ | հռոմեական դիցարանի աստվածություն և արևի աստված |
| Դիցաբանություն | հին հռոմեական կրոն |
| Սեռ | իգական |
| Երևի համընկնում է | Էոս, Zorya?, Օստարա, Ushas?, Mater Matuta? և Hausos? |
| Հայր | Հիպերիոն |
| Մայր | Թեյա |
| Քույր/Եղբայր | Սոլ և Luna? |
| Զավակներ | Ակվիլոն, Favonius?, Auster? և Volturnus? |
| Ասպարեզ | լուսաբաց |
|  Aurora (mythology) Վիքիպահեստում |

Ավրորան սովորաբար պատկերվում է կարմիր ու դեղին հանդերձով։
**Ավրորա**, բառը լատիներեն նշանակում է այգաբաց, հռոմեական առասպելաբանության մեջ այգաբացի կամ արշալույսի աստվածուհին է։ Հունական և վեդայական առասպելների մեջ նրան համապատասխանում են Էոսը և Ուշասը։

Հռոմեական դիցաբանության մեջ Ավրորան ամեն առավոտ կրկին նորացած սլանում է դեպի երկնակամար՝ ազդարարելով արևի գալուստը։ Ըստ Օվիդիոսի նա Պալլասի կամ Հիպերիոնի դուստրն է։ Նրա մայրը Թեան է։ Ավրորան արևի աստված Հելիոսի և լուսնի աստվածուհի Սելենեի քույրն է։ Նա ամուսնացել է տիտան Աստրեոսի հետ։ Ավանդության համաձայն այդ ամուսնությունից են ծագել աստղերը և բոլոր քամիները՝ Հյուսիսային Բորեասը, Արևելյան Էվրոսը, Հարավային Նոթոսը և Արևմտյան Զեփյուռոսը։

Այգաբացի աստվածուհի Ավրորան է ամեն օր աստվածներին և մարդկանց բերում ցերեկային լույսը։

Ավրորան թևավոր աստվածուհի է, սովորաբար պատկերվում է մարտակառքի վրա, որին լծված են թևավոր կամ անթև ձիեր։ Երբեմն նա պատկերվել է ջահը և առավոտյան ցողով լի սափորը ձեռքին՝ գլխի կամ մարմնի շուրջ արևի ճառագայթների պես լուսապսակով։

Ավրորայի պատվին է անվանակոչվել 1867 թվականին հայտնաբերված 94-րդ աստերոիդը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ավրորա (դիցաբանություն)» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 649)։*  |
# Սկաուտիզմ[խմբագրել | խմբագրել կոդը]

Սկաուտական զինանշան
Սկաուտական շարժման նվիրված Հայփոստի նամականիշ
**Սկաուտիզմ** (անգլ.՝ scout - հետախույզ, խուզարկու), միջազգային պատանեկան շարժում, որը զբաղվում է երիտասարդ մարդկանց ֆիզիկական, հոգևոր և մտավոր զարգացմամբ, որպեսզի երիտասարդությունը կարողանա իր տեղը գտնել հասարակությունում։

Սկաուտիզմի գաղափարական հիմքերը մշակել է անգլիացի գնդապետ Բադեն Պոուելը՝ 20-րդ դարի սկզբին։

## Սկաուտիզմ Մեծ Բրիտանիայում

1907 թվականին Մեծ Բրիտանիայում հիմնվել են տղաների (անգլ.՝ boyscouts, բոյսկաուտներ), 1909-1910 թվականներինին՝ աղջիկների (անգլ.՝ girlscouts, գրլսկաուտներ) առաջին կազմակերպությունները։ 1921 թվականին սկաուտական կազմակերպություններ արդեն ստեղծվել էին 63 երկրում (Գերմանիա, ԱՄՆ, Իտալիա, Ֆրանսիա, Շվեդիա, Հնդկաստան)։

## Սկաուտիզմ Հայաստանում

Հայաստանում Սկաուտիզմը տարածել են Ամերկոմի (Մերձավոր Արևելքում ամերիկյան օգնության կոմիտե) և Անգլկոմի ներկայացուցիչները։ 1918-1920 թվականին որբանոցներում ստեղծվել էր սկաուտական ջոկատների լայն ցանց։ Հրատարակվում էին թերթեր։

## Արտաքին հղումներ

|  |  |
| --- | --- |
|  | Սկաուտիզմ էջը Վիքիպահեստում |

* Հայ սկաուտ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 438)։*  |